Poate veni vremea când trebuie să schimbi dieta câinelui tău; poate îmbătrânește și are nevoie de hrană pentru seniori, femela poate fi gestantă sau câinele poate avea o problemă medicală ce necesita un regim special. Dacă îi schimbi dieta prea rapid, îi poți afecta digestia, deci ai grijă să treci câinele printr-un proces de tranziție lent (mai mult de 7-10 zile), astfel încât să se poată acomoda natural cu enzimele și bacteriile din tractul digestiv.Amestecă puțină mâncare nouă în mâncarea curentă sau oferă ambele alimente, separat.În decursul a 7-10 zile, crește gradual cantitatea de hrană nou adăugată în timp ce micșorezi cantitatea de hrană precedentă, până când le schimbi în totalitate.Dacă treci de la hrană umedă la hrană uscată, câinele va trebui să se familiarizeze cu noua textură. La început, poate mesteca mai activ, poate petrece mai mult timp la masă și, categoric, va dori mai multă apă.Dacă treci de la hrană uscată la hrană umedă, va bea mai puțină apă și i se poate părea ciudată lipsa bucăților crocante. Pentru a adăuga textură, amestecă întotdeauna și câțiva biscuiți. Trebuie să reții că o porție de hrană uscată poate părea mai mică decât o porție de hrană din conservă. Acest lucru se întâmplă deoarece hrana uscată este, de obicei, mai densă caloric, deci câinele obține aceeași cantitate de energie dintr-o porție mică de hrană umedă ca dintr-o porție mai mare de hrană uscată.Când câinele refuză noua hrană, chiar și cea recomandată de veterinar, trebuie să discuți cu medicul, deoarece poate exista un motiv pentru care câinele este mofturos. Nu îți face griji. Cu siguranță va exista o formulă alternativă pe care să o încerci.